Munuaisen ja munuaissiirrännäisen ultraääni KA1AE, KA2AE

Ultraäänellä tutkitaan munuaisten tai siirrännäismunuaisen parenkyymiä. Munuaissiirrännäisen tutkimukseen sisältyy indeksimittaus. Tarvittaessa tutkimusta voidaan täydentää tehosteaineella, mikä ei sisällä jodia.

Ajan varaaminen ja yhteystiedot

Tiedustelut: B-kuvantaminen (08) 315 6343

 F-kuvantaminen (08) 315 3090

 G-kuvantaminen (08) 315 3970

Katso ohje: [Tutkimusten ajanvaraus kuvantamisen vastuualueella](https://intra.oysnet.ppshp.fi/dokumentit/Kuvantamisen%20ohje%20sislttyyppi/Tutkimusten%20ajanvaraus%20kuvantamisen%20toimialueella.docx?d=w5b4e8386b25b44b293244bc2d8b4d3e0)

Indikaatiot/kontraindikaatiot

Indikaatiot: Munuaisen parenkyymin tutkiminen, verenvuotoepäily

 Munuaissiirrännäisen toiminta (indeksimittaus)

Kontraindikaatiot: [Tehosteultraäänitutkimuksen kontraindikaatiot](https://intra.oysnet.ppshp.fi/dokumentit/Kuvantamisen%20ohje%20sislttyyppi/Tehosteultra%C3%A4%C3%A4nitutkimus%20oys%20kuv%20til.docx)

Esivalmistelut

Esivalmisteluja ei ole, joten syödä ja juoda voi normaalisti.

Tutkimuksen kulku

Tutkimus kestää noin 20 minuuttia. Potilas on tutkimuksen ajan makuulla, vatsa paljaaksi riisuttuna. Vatsalle levitetään ultraäänigeeliä. Ultraäänikuvan aikaansaamiseksi iholla liikutetaan pientä ultraäänianturia. Tehosteultraäänitutkimuksessa laitetaan laskimokanyyli, jonka kautta ruiskutetaan tehosteainetta.

Jälkihoito ja seuranta

Tutkimuksen jälkeen ei ole rajoituksia eikä jälkihoitoa. Potilaan vointia seurataan 30 min, jos on käytetty tehosteainetta.